Hassane Ahouchar i Fátima Ayachi guanyadors del Gran Fons Vila de Paterna
02/10/2017

# Hassane Ahouchar i Fátima Ayachi guanyadors del Gran Fons Vila de Paterna

[![Gran fondo de Paterna 2017](/images/noticias/2017/09/gran-fondo.jpg)](/images/noticias/2017/09/gran-fondo.jpg)

02.10.2017

Tal com ha destacat el regidor d'Esports, José Manuel Mora, “durant la carrera es van realitzar menys intervencions sanitàries que en edicions anteriors i no es va registrar cap incident greu”

Paterna va acollir ahir la vint-i-trecena edició de la carrera popular Gran Fons Vila de Paterna, una de les proves esportives amb major participació del municipi.

Un total de 1805 persones es van donar cita a les 9:30 hores per a participar en el recorregut de 15 quilòmetres que va transcórrer pel nucli urbà, La Canyada i el Polígon Font del Gerro.

Hassane Ahouchar, del club d'atletisme Gaes Running Team va ser el primer a arribar amb un temps de 00:47:03, seguit per una centena de segon pel seu company d'equip Ouais Zitane. El tercer classificat, Ismael Quiñones, del club Cárnicas Serrano, va entrara en la línia de meta quan s'havien complit els 48 minuts i tres segons.

Quant a la secció femenina, Fátima Ayachi, de Cárnicas Serrano va ser la guanyadora amb un temps de 56 minuts i 11 segons. Li van seguir en la classificació Irene Espí, també de Cárnicas Serrano, amb una marca de 00:58:16 i María José Cano amb un temps de 58 minuts i 24 minuts.

Tal com ha explicat el regidor d'Esports, José Manuel Mora, la carrera va transcórrer sense cap incident greu i ha ressaltat “el bon ambient i la gran participació en aquesta prova, no solament dels clubs locals, sinó d'equips d'atletisme arribats de tota la província”.